
ZAPISNIK 17. SJEDNICE VMO-a Donje Svetice

održane 21. 9. 2022. u 18:30 sati u prostorijama mjesne samouprave Mjesnog odbora Volovčica, Kriška 20


Prisutni članovi Vijeća:

1. Valentina Bedeković
2. Goran Radovanović
3. Davor Nikolić
4. Mirko Tomić
5. Dijana Požgaj
6. Lucija Marić


Predsjedava Valentina Bedeković, predsjednica Vijeća

Zapisnik vodi: Valentina Bedeković

Predsjednica konstatira da je nazočno 6 od ukupno 6 članova Vijeća, što znači da Vijeće može pravovaljano odlučivati, te otvara 17. sjednicu Vijeća Mjesnog odbora.

Valentina Bedeković, predsjednica Vijeća Mjesnog odbora Donje Svetice
pozdravlja vijećnike Vijeća Mjesnog odbora Donje Svetice. Zahvaljuje svima na dolasku.

Daje prijedlog zapisnika sa 16. sjednice na razmatranje.
Zapisnik je jednoglasno prihvaćen.

Predsjedavajuća pita vijećnike ima li dodataka dnevnom redu.
Dnevni red 17. sjednice jednoglasno je prihvaćen.







D N E V N I     R E D:


1. Aktualna komunalna problematika,
1. Razno: izvješća, pitanja i prijedlozi.








0. Aktualna komunalna problematika:

1.1. Raskrižje Vukovarska-Donje Svetice, prijedlog da se stavi strelica za skretanje ulijevo iz ulice Donje Svetice u smjeru istoka.
Vijećnik Davor Nikolić smatra da postoji problem skretanja automobila iz Donjih Svetica u Vukovarsku u smjeru istoka (prema crkvi).

Sadašnje stanje je takvo da na raskrižju postoje na semaforu dopušteni pravci desno (prema gradu) i svi pravci. Međutim, promet Donjim Sveticama iz pravca juga prema sjeveru je vrlo gust, pa automobili koji iz Donjih Svetica žele skrenuti prema istoku (prema crkvi), moraju čekati da prođu svi automobili iz pravca juga, pa tek onda skrenuti. S obzirom na gustoću prometa iz pravca juga, ti automobili prestaju prolaziti tek kada je na semaforu crveno svjetlo. To znači da oni koji žele skrenuti u pravcu istoka iz DS to ne mogu, tek praktično kroz crveno svjetlo, i to najviše dva, rijetko tri automobila.
Problem bi se jednostavno riješio postavljanjem dodatnog semafora za skretanje prema istoku iz pravca DS, kao što to na puno mjesta postoji u Zagrebu.


Zaključak:

VMO Donje Svetice predlaže Vijeću gradske četvrti Peščenica-Žitnjak da se razmotri potreba uvođenja strelice za skretanje ulijevo iz ulice Donje Svetice u smjeru istoka.
Sadašnje stanje je takvo da na raskrižju postoje na semaforu dopušteni pravci desno (prema gradu) i svi pravci. Međutim, promet Donjim Sveticama iz pravca juga prema sjeveru je vrlo gust, pa automobili koji iz Donjih Svetica žele skrenuti prema istoku (prema crkvi), moraju čekati da prođu svi automobili iz pravca juga, pa tek onda skrenuti. S obzirom na gustoću prometa iz pravca juga, ti automobili prestaju prolaziti tek kada je na semaforu crveno svjetlo. To znači da oni koji žele skrenuti u pravcu istoka iz DS to ne mogu, tek praktično kroz crveno svjetlo, i to najviše dva, rijetko tri automobila.
Problem bi se jednostavno riješio postavljanjem dodatnog semafora za skretanje prema istoku iz pravca Donjih Svetica.


Prihvaća se jednoglasno.




1.1.  Povećanje broja parkirnih mjesta.
Ponavljamo zaključak sa 12. sjednice
i upućujemo molbu VGČ-u i samoupravi da barem provjere parcele koje smo predložili kao moguća parkirališta. U nastavku je zaključak s 12. sjednice:

„Na temelju članka 23. Pravila Mjesnog odbora Donje Svetice i članka 27. stavka 3.  Poslovnika Vijeća Mjesnog odbora Donje Svetice, Vijeće Mjesnog odbora Donje Svetice na 12. sjednici 21. travnja 2022. donijelo je 



Z A K LJ U Č A K


                     o komunalnoj problematici

Vijeće Mjesnog odbora Donje Svetice predlaže Vijeću Gradske četvrti Peščenica-Žitnjak da u Plan komunalnih potreba uvrsti
Lokacije na kojima predlažemo parkirališta su sljedeće:
1.Uz ulicu Donje Svetice, sa zapadne strane, odmah nakon Konzuma na raskrižju Vukovarske i Donjih Svetica. Riječ je o južnom dijelu kat. čestice 4327/3.
2. Na raskrižju Oborovske i stražnjeg odvojka Donje Svetice, kod bivšeg prostora udruge Romska noć. Tu predlažemo montažne nadzemne garaže. Riječ je o katastarskoj čestici 3838/4. I romska noć.
3. Na dijelu pored Kauflanda, između stare Almeria pruge i ulice Donje Svetice postoji ogroman prostor, koji se čak koristio kao parkiralište i netko ga je naplaćivao, bilo bi idealno mjesto za parkiralište. Potrebno je provjeriti vlasništvo i vidjeti na koji se način, možda izmjenama GUP-a ili UPU-a, može omogućiti da to bude parkiralište. Pošto je to područje kod budućeg Zelenog koridora, smatramo da bi tu trebale biti podzemne garaže, a odozgo trebaju biti zelene površine ili igrališta.
Riječ je o ka.t čestici 2211/3.

4. Dugoselska ulica, na broju 8 i 6, katastarske čestice 3923, 3924 i 3925.



Na nekima od ovih parcela već se gradi nešto drugo, ali još ih ima par koje možda možemo dobiti.





1.2.  Izvješće o Dugoselskoj 6. i 8.
U vezi naših nastojanja da se trajno raščiste parcele u Dugoselskoj, na kućnim brojevima 6 i 8, primili smo odgovor od Komunalnog redarstva, kojeg prenosimo u cjelosti:

“Mjesno nadležni komunalni redar upoznat je sa problematikom zapuštenih i neodržavanih zemljišta na lokaciji Dugoselska ul. kod kbr. 8 u Zagrebu te je u svrhu uređenja istih već prethodno pokrenut propisani postupak sukladno nadležnostima i ovlaštenjima komunalnog redarstva. Budući se za dva zemljišta radi o zemljištima u vlasništvu i suvlasništvu Grada Zagreba u pokrenutom postupku komunalni redar obavijestio je o navedenoj problematici GU za upravljanje imovinom i stanovanje. Također je izdano i više e-Redar naloga ZGH-u, podružnici Zrinjevac u svrhu uređenja dijela zemljišta koji je u vlasništvu Grada Zagreba sukladno članku 3. Odluke o komunalnom redu.
 
Za jedno zemljište utvrđeno je da je u vlasništvu fizičke osobe te je u svrhu uređenja istog u tijeku propisani postupak. Budući je uvidom u službene evidencije utvrđeno da se jedno od prethodno navedenih zemljišta vodi kao poljoprivredno, od strane komunalnog redara prethodno je i obaviješten Gradski ured za gospodarstvo, ekološku održivost i strategijsko planiranje – poljoprivredno redarstvo, Avenija Dubrovnik 12/IV. 
 
Od strane komunalnog redara nastavlja se daljnji postupak u svrhu uređenja zapuštenih i neodržavanih zemljišta na lokaciji Dugoselska ul. kod kbr. 8, sve u skladu sa ovlaštenjima i nadležnostima komunalnog redarstva.”
 
Potrebno je uputiti upit Zrinjevcu što se radi po tim nalozima.




1.3. Na prošloj sjednici smo odlučili da ćemo zatražiti izvješće o napretku radova na raskrižju Planinska-Donje Svetice. Dobili smo odgovor iz Sektora za ceste, koji navodimo u cjelosti:
	
	

	
	


2. 
	 
“Elektro radovi vezani za semaforizaciju raskrižja su okončani tijekom 8 mjeseca, a svi prijekopi odjavljeni.
Od građevinskih radova preostalo je izvesti sanaciju prijekopa u zoni pješačkih nogostupa te je tijekom jučerašnjeg dana dogovoreno kako će Zagrebački holding d.o.o. – Podružnica Zagrebačke ceste (sukladno Odluci o nerazvrstanim cestama na području Grada Zagreba), isto realizirati tijekom ovoga tjedna.
Nakon sanacije predmetnih prometnih površina preostalo je sazivanje komisije za privremenu regulacije prometa kako bi Ugovorni izvođač radova mogao pristupiti iscrtavanju horizontalne prometne signalizacije te postavi vertikalne.
Realizacijom navedenog u mogućnosti smo sazvati komisiju za tehnički pregled izvedenih radova te pustiti predmetno raskrižje u operativni rad.”

Davor i Goran kaže da su izbrisali svu horizontalnu signalizaciju, sad se samo čeka da se napravi nova.
 
 



1.5.  Izvješće o izvršenju zaključka VMO DS. Uređene su staze i rubnici te popravljeni ili zatrpani šahtovi u Parku 99. Brigade.
Zadovoljni smo uređenjem, ali potrebne su druge podloge zbog kretanja kolica s djecom i osoba s invaliditetom, pa ćemo ponovno pokrenuti pitanje autora parka I mogućnosti preuređenja. I općenito pitanje autorskih djela u gradu.



1.6. – Što se događa u Lonjičkoj ulici, k.č. 3831 ko PEŠČENICA.

Još nema vijesti o srušenoj zgradi i planovima grada za navedenu parcel, koja je u hradskom vlasništvu. Ponovno smo poslali upit.



2. Razno:


2.1.  Nastavno na zaključak o odabiru prioriteta za Plan komunalnih aktivnost 2023., prema kojem smo na prošloj sjednici odlučili da ćemo kao prioritet našeg mjesnog odbora predložiti uređenje školskog igrališta škole Fran Krsto Frankopan i odredili u općim crtama plan uređenja, na ovoj sjednici ćemo donijeti detaljniji prijedlog projektnog zadatka.
Izrada projekta je u proračunu za ovu godinu, tako da će biti spreman za iduću godinu, a pošto će biti financijski zahtjevan, vjerojatno će se provoditi u etapama.
U kontaktu smo s ravnateljicom škole i škola podržava naš zaključak o projektnom zadatku.

Zaključak:
Projektni zadatak za školsko dvorište:
Školsko igralište treba uključivati atletsku stazu s igralištem, igralište za odbojku i košarku stolove za stolni tenis, dječje igralište sa spravama za igru, prostor za učionicu na otvorenom i zeleni prostor s klupama za odmor i dokolicu učenika. Potrebno je zadržati postojeći vrt koji učenici sade. Potrebno je sačuvati postojeća stabla gdje god je to moguće te posaditi nova stabla gdje god je moguće i potrebno. Zbog toga bi na teren trebali izaći stručnjaci iz Zrinjevca ili Ureda za zelenilo i provjeriti stanje stabala, kako bi se project prilagodio eventulanoj potrebi za uklanjanje nekih stabala zbog starosti.
Osim dvorišta, ograda je u lošem stanju, pa će biti potrebna i njezina zamjena. Ograda možda može biti tipska, od Zrinjevca, ali u školi smatraju da bi se na južnoj strani, nasuprot vrtića, trebali sazidati betonski temelji, kako se voda s vise razine na kojoj je nogostup pored ne bi slijevala u dvorište  škole, koja je na nižoj razini. Sadašnja ograda s te strane također ima visoke betonske temelje.
Za to je također potrebna konzultacija sa stručnjacima, da se utvrdi koja je ograda najprikladnija. Nama se čini logično da su tu potrebni betonski temelji, ali možda se to može riješiti i na drugi način.

Potrebno je osigurati dobru rasvjetu cijelog dvorišta, a pogotovo igrališta.
Također, važno je da se sve površine dobro iskoriste i urede te da ne bude zabačenih i neuređenih kutaka.

Ovo su primjeri podloga koje bi možda bile dobre za sportske terene.

https://gtsportpodloge.hr/pur-atletske-staze-i-multinamjenska-gumena-igralista/
https://gtsportpodloge.hr/akrilne-sportske-podloge/
 
Atletska staza bi ostala gdje jest, pa bi se oko nje organiziralo ostalo. Tribine uz atletsku stazu trebaju se preurediti tako da površina iza tribina nije brežuljak, nego da tribune budu odvojene od terena iza, koji se treba poravnati i tako bolje iskoristiti.

Ping pong stolovi,  odbojkašno igralište i dječje igralište mogu biti sa zapadne i sjeverne strane od atletske staze, košarkaško bi ostalo gdje jest.
Prostor na krajnjem jugoistoku bio bi učionica na otvorenom, a na ostatku tog prostora, prema školi, treba zadržati stabla, postaviti klupice i posaditi još neke zanimljive biljke, kao mali botanički vrt za učenike i goste.

Zaključak o projektnom zadatku prihvaćen je jednoglasno.



2.2.  situacija sa ŠRC Peščenica i koncesionarom HAŠK-om.

Predsjednica obavještava vijeće o tijeku razgovora između VGČ-a, VMO-a i HAŠK-a.

Ubrzo nakon donošenja našeg zaključka s mišljenjem o uvjetima novu koncesiju na terene ŠRC Peščenica, saznali smo da je već potpisan novi desetogodišnji ugovor s HAŠK-om, po istim uvjetima kao i ranije. Do toga je došlo automatizmom, jer su uložili velika sredstva u obnovu građevina na terenima, te se tada koncesija automatski produžuje, tako su nam javili iz Gradskog ureda za sport i obrazovanje, zaduženog za izdavanje koncesije.
Nakon toga je održan je sastanak s upravom HAŠK-a i oni su pozitivno raspoloženi prema našim prijedlozima, iako ih formalno nemaju nikakvu obvezu poštovati. Doći će do nekih izmjena, još radimo na tome da ih točno definiramo, a onda će GČ tražiti da se to formalizira aneksom ugovora o koncesiji.
Također, iz HAŠK-a su iznijeli svoje planove o napredovanju, čak do 1. Lige, zbog čega bi ovaj prostor definitivno postao još više neadekvatan za stadion.
Predsjednica predlaže da VMO Donje Svetice sastavi zaključak u kojem izražavamo nezadovoljstvo time što je do potpisivanja ugovora došlo bez konzultacija s VMO i da uprava kluba nije prijateljski raspoložena prema široj zajednici, kao što, srećom, jest, svojim postupkom bi nam vezali ruke na deset godina.
Također, smatra da u zaključku treba navesti potrebu za preispitivanjem ove i sličnih koncesija, gdje se prostor koji je bio namijenjen i trebao se razvijati kao prostor za razne sportove i rekreaciju građana predan u koncesiju i na korištenje za samo jedan sport, te je građanima zbog toga značajno pala kvaliteta života.
Smatram da se taj štetan proces treba početi okretati u drugom smjeru i dajem prijedloge na koji način bi se to moglo učiniti.
Koncesija na idućih deset godina je potpisana, a nama se valjda posrećilo pa je novi predsjednik kluba otvoren za suradnju i spreman uvesti neke promjene koje smo mi u svojem zaključku naveli, iako uz znatne dorade. Smatramo da potpisivanje koncesije bez konzultacije s VMO i VGČ nije dobra praksa, jer su ovi argumenti po kojima su automatski ugovori produženi možda naizgled dobri za Grad, zbog toga što ulažu u prostore, ali nisu za lokalnu zajednicu. Kakva je korist za Grad od toga što netko ulaže u gradsku imovinu, ako ona nikad neće biti javno dostupna ni donositi korist za Grad?
Otvaranje HAŠK-a je bilo u našem predizbornom programu i velika većina Donjosvetičana je glasala za to. Iako smo svjesni da Grad ne može uvijek udovoljiti svim našim zahtjevima i da je uvijek potrebno sagledati širu sliku, smatramo da je nedopustivo da nas se čak ni ne obavijesti o potpisivanju, a kamoli konzultira. Da novo vodstvo kluba nije otvoreno za suradnju i naše prijedloge, potpuno bismo iznevjerili birače, a ovaj Ured nije uopće vodio računa o tome.
Dugoročno, na ovom mjestu ne bi trebao biti nogometni klub nego prostor koji bi koristio čitavoj zajednici, a HAŠK-u bi se svakako trebali osigurati drugi tereni, idealno također unutar našeg VGČ-a. Roditelji ionako voze svoju djecu na treninge, lokacija će uvijek nekome biti bliža, a nekome dalje.
Zato smatramo da bi se već sada trebao pokrenuti proces preseljanja HAŠK-a, rok od 10 godina je dovoljno dug i treba smisliti kako da se za to vrijeme osiguraju i ulažu sredstva na novu lokaciju, a HAŠK treba u ove terene ulagati minimalno te usmjeravati sredstva prema novim terenima, u suradnji s Gradom.
Zaključak s našim prijedlozima u VMO-u je izglasan jednoglasno, od zastupnika svih stranaka te stoga smatramo da smo imali dobro uporište za to da nas se uključi u odluku o produženju koncesije, kako bi bilo osigurano da se nešto od naših prijedloga uključi, a ne da sada ovisimo o dobroj volji vodstva HAŠK-a.
Što se tiče preseljenja kluba, pošto je to tako velika tema, smatramo da bi se o njoj trebao održati zbor građana, jer VMO, iako je siguran da bi ta promjena bila na bolje, ne želi gurati tako veliku promjenu bez te vrste legitimiteta i iscrpne javne rasprave, a sve to slijedilo bi tek nakon što bismo imali plan druge lokacije za HAŠK i da se ona završi prije isteka koncesije, tako da se osigura bezbolni prijelaz.
Takav zaključak donesen je još ranije na VMO i samo je jedan vijećnik, je Mirko Tomić, bio protiv, ostali su svi bili za. HDZ Donje Svetice smatra da je HAŠK simbol kvarta i da tu treba ostati.
Vijećnik Goran Radovanović napominje da je HAŠK jednostavno prerastao ove terene. Tako se dogodilo i u drugim gradovima i normalno je da se to promijeni.


Zaključak:

VMO Donje Svetice izražava svoje nezadovoljstvo dodjelom koncesije na teren ŠRC Peščenica bez konzultacija s VMO-om.
Naime, VMO je donijelo zaključak o potrebi preseljenja kluba HAŠK i oslobađanja terena ŠRC Peščenica za razne javne funkcije.
Prostor mjesnog odbora Donje Svetice i korištenje ovih terena isključivo za jedan sport, umjesto da rekreacijski sadržaji budu dostupni svim građanima ima jako negativan učinak na kvalitetu života u našem mjesnom odboru.
Na prostoru ŠRC Peščenica mogao bi se smjestiti prostor za vježbalište za starije, pošto je u blizini starački dom. Parkiralište, kojih kronično nedostaje. Teniski teren, stolovi za stolni tenis, pumptrack poligon, vježbalište za odrasle i tako dalje.
Ovaj prostor je jedini u vlasništvu grada koji bi se mogao iskoristiti za ove sadržaje, kojih nam kronično nedostaje, te nogometnom klubu koji zauzima ovoliku površinu tu nije mjesto.
HAŠK je hvalevrijedan klub u kojem trenira i mnogo djece iz našeg i susjednih mjesnih odbora, no HAŠK je ambiciozan i oni žele rasti, a to im i želimo, pa im ovi tereni postaju mali.
Ugovoru o koncesiji se treba dodati aneks u kojem će se formalizirati ustupci koje će HAŠK dati mjesnoj zajednici, a dugoročno, apeliramo na Gradski ured za sport da dublje razmotri koristi i nedostatke od davanja ovakvih koncesija i počne planirati okretanje ovih procesa oduzimanja javnih površina od građana i njihovo ponovno vraćanje širokoj javnoj namjeni.





2.3.  Izgradnja na parceli pored Romske noći.

Na parceli 3838/4 je počela izgradnja.
S obzirom na to da smo mi još ranije predlagali otkup tog zemljišta i njegovu upotrebu za parkiralište, poslali smo upit na GČ, koji je proslijeđen nadležnom ured. Upit je sljedeći:

“Šaljem dio iz zapisnika 15, sjednice VMO Donje Svetice, a tiče se izgradnje na parceli 3838/4, koja, čini se, uskoro započinje.
Još smo na 12. sjednici donijeli zaključak o potrebi parkirališta na toj lokaciji, ali još nismo dobili nikakvu povratnu informaciju o tome, niti informaciju da je za tu lokaciju izdana građevinska dozvola.
Nejasno je kako je to moguće, kad je na tom mjestu u prostornom planu ucrtana buduća proširena cesta.
Molim vas hitnu reakciju i informacije o tome postoji li mogućnost da se građevinska dozvola ukine ili na bilo koji način odgodi, jer smatramo da bi njezino provođenje nanijelo nepopravljivu štetu našem mjesnom odboru.
U prilogu je i zaključak o potrebi parkirališta na tom mjestu s 12. sjednice VMO Donje Svetice.”


 Zaključak o potrebi povećanja broja parking, s 12. sjednice VMO Donje Svetice:

“Pored igrališta ŠRC Peščenica su također neke zapuštene parcele, koji bi grad trebao urediti (one koje nisu u vlasništvu Grada prethodno otkupiti).
Sa sjeverozapadne strane nalaze se dvije privatne parcele, 3838/4, parcela u vlasništvu Kaptola i 3839, bivši prostor Romske noći i privatna kuća iza nje.
Putem prijedloga izmjena GUP-a trebamo tražiti da te parcele budu proglašene javnima, te da ih onda grad otkupi kako bismo mogli do kraja urediti taj prostor. VMO je već predložio da na jednom dijelu tih parcela bude parkiralište(ovom od Kaptola, a na druge se može nastavljati prostor igrališta ŠRC Peščenica koji bi se izuzeo iz koncesije i iskoristio za javni prostor. Tim parcelama će ionako prolaziti buduća cesta produžena Darwinova, ili šetalište, što već bude i zato će ionako trebati biti gradsko. Navodno je za parcelu 3838/4 izdana građevinska dozvola, te treba razmotriti kako se to može ukinuti.
Također, u kući na parceli 3839 živi jedna mlada obitelj s djetetom, u vrlo lošim uvjetima. Potrebno je pronaći adekvatan smještaj za njih prije nego što se parcela otkupi za javnu namjenu.
 
Zaključak: Vijeće MO Donje Svetice predlaže Vijeću GČ Peščenica Žitnjak da se parcele , 3838/4 i 3839 preko izmjene GUP-a prenamjene u javno zemljište, kako bi grad imao osnovu za otkup te kako bi se na njima osmislili prikladni javni sadržaji. Pored i preko tih parcela trebala bi ići i buduća proširena ulica Oborovska, kao nastavak Darwinove, sve do Ivanićgradske, te ionako na njima više ne bi bilo mjesta za obiteljske kuće niti bilo kakve zgrade koje se na parceli 3838/4 navodno planiraju graditi.”

A odgovor koji smo dobili je ovaj:
 


“Još u studenome 2017. godine je komunalni redar donio rješenje kojim je vlasniku zemljišta naređeno uklanjanje ruševnih zgrada na adresi Oborovska ulica 8.
U skladu s Generalnim urbanističkim planom grada Zagreba (Odluka o donošenju Generalnog urbanističkog plana grada Zagreba, Službeni glasnik Grada Zagreba broj 12/16-pročišćeni tekst), prema kojemu se građevna čestica označena k.č.br. 3838/4, k.o. Peščenica, nalazi u površinama mješovite-pretežito stambene namjene (oznaka "M1") prema prikazu “Korištenje i namjena prostora”, te na području urbanog pravila 2.8. - “Uređenje i urbana obnova prostora mješovite gradnje” prema prikazu “Uvjeti za korištenje, uređenje i zaštitu prostora”- 4a Urbana pravila, još je u srpnju 2019. godine izdana lokacijska dozvola za građenje stambene zgrade s tri stana, visine četiri nadzemne etaže, pri čemu je četvrta etaža oblikovana kao uvučeni kat, uz izgrađenost građevne čestice cca 37%, koeficijent iskoristivosti čestice cca 1,11, te prirodni teren koji zauzima cca 35% površine građevne čestice.
U provedbi Zakona o gradnji, u studenome 2021. godine izdana je građevinska dozvola za građenje zgrade na građevnoj čestici označenoj k.č.br. 3838/4, k.o. Peščenica, prema glavnom projektu koji je izrađen u skladu sa uvjetima za provedbu zahvata u prostoru propisanim prostornim planom, a koji su određeni lokacijskom dozvolom.”

Ponovno je poslan upit o tome je li gradnja planirana po propisima, ali još nismo primili nikakve nove informacije.

Na 16. sjednici donijeli smo zaključak o tome da molimo da nas se obavještava o izdanim građevinskim dozvolama, nadamo se da će to uroditi plodom i da ćemo biti barem informirani o građevinskim zbivanjima u našem MO.


2.4.  Izvještaj i plan o projektu VMO-a u suradnji sa školom

Literarno-likovni natječaj Kvart koji želim – VMO za učenike škole našeg naselja organizira likovno-literarni natječaj. Natječajem želimo potaknuti djecu u našem naselju na iskazivanje vlastitih ideja, osjećaja i želja – poruka  o  tome u kakvom kvartu žele živjeti, kako vide svoj kvart danas i sutra. Propozicije natječaja nalaze se u privitku.

U natječaju mogu sudjelovati učenici OŠ Frana Krste Frankopana kao pojedinci ili kao skupina. Rok za slanje radova je kraj prvog polugodišta, odnosno 23. 12. 2022. 
U dogovoru s Petrom Dolanjski, povjesničarkom umjetnosti zaposlenom u knjižnici, krajem siječnja najuspjeliji radovi bit će izloženi u knjižnici Silvija Strahimira Kranjčevića. Uskoro će se održati sastanak vezano uz izložbu.
 Radovi će također biti objedinjeni u eKnjizi.
Nagrada za najuspjeliji rad trebala bi biti paket ulaznica za cijeli razred (učenika koji je autor pobjedničkog rada) za posjet Zoološkom vrtu. Još čekamo odgovor želi li Zoološki vrt sponzorirati naš natječaj. Kontaktiran je odjel za marketing Zoološkog vrta (gđa. Vanja Županc). Kada dobijemo odgovor, stupit ćemo u kontakt s ravnateljicom OŠ Frana Krste Frankopana.
Otvorenje će biti u siječnju, treba tražiti da se iz ostalih nespomenutih rashoda financira neke grickalice na otvorenju.





2.5.  Prioriteti za program građenja

VMO treba odrediti prioritete za Program građenja, koji će se onda sastaviti na razini gradske četvrti, pa uputiti prema Gradu.
U priloženom dokumentu vidi se na što se to sve odnosi. (Dokument Priprema prijedloga programa građenja je u prilogu)
Nama je prošle godine ušla spojna cesta Heinzelova - Ivanićgradska, tj. njezina prva etapa, od Heinzelove do Donjih Svetica. To bi trebalo biti u fazi izrade projekta i to će se, pretpostavljam prenijeti u ovogodišnji plan.
Prošle godine smo tražili još i rekonstrukciju nogostupa i uređenje pješačko biciklističke staze na nogostupu ulice Vukovarska, a potezu od Ivanićgradske ulice do Ulice Donje Svetice i rekonstrukciju nogostupa sa zapadne strane ulice Donje Svetice, na potezu od Ulice grada Vukovara do Planinske ulice i GČ je to prihvatila, ali nije uspjelo ući u Program, jer smo imali previše točaka. Ove godine trebamo ponoviti ta dva prioriteta.
Također, prošle godine nismo uvrstili rasvjetu, trebali bismo je uvrstiti ove godine.
Konačne prioritete određuje VGČ, mi ćemo naše poslati elektronskom poštom, pa ćemo pratiti što će od naših prijedloga biti uvršteno.
 



2.6. Plan za daljnji rad-najvažnije točke kojima se trebamo posvetiti:

HAŠK, školsko igralište, zeleni koridor. Tu je i problem parkinga, ali VGČ-u to trenutno nije prvi prioritet. Mi ćemo lobirati da što prije dođe na red, što činimo i ovim ponavljanjem zaključka da se barem prikupe neke informacije o parcelama koje bi mogle biti parkirališta.
GUP izmjene, zeleni koridor.



2.7.  Ostalo
· Roditelji djece iz katoličke škole zaustavljaju se kod škole FKF. Od 7:30 ujutro do 8 i popodne. Vijećnik Goran Radovanović će sastaviti mail pa ćemo ga proslijediti VGČ-u i VMO Volovčica.

· Dobra vijest: Zapadna strana Ivanićgradske ulice uskoro kreće u rekonstrukciju.


Sjednica je završila u 20 sati.

